
Eiropas Savienības kohēzijas politikas programmas 2021. – 2027. gadam 4.1.1. specifiskā atbalsta mērķa "Nodrošināt vienlīdzīgu piekļuvi veselības aprūpei un stiprināt veselības sistēmu, tostarp primārās veselības aprūpes noturību" 4.1.1.1. pasākuma "Ārstniecības iestāžu infrastruktūras attīstība" ceturtās kārtas īstenošanas noteikumi

	1.
	Noteikumu projekts
41.2. nodrošina horizontālā principa "Vienlīdzība, iekļaušana, nediskriminācija un pamattiesību ievērošana" īstenošanu un uzkrāj datus par šādiem rādītājiem:
	Iebildums
Ja projektā plānota tikai tehnoloģiju iegāde, piegāde un montāža, tad konkrētajam projektam  nav ietekmes uz HP VINPI, jo tā darbības ir vērstas uz tehnoloģiju pilnveidošanu vai nomaiņu, ieguldījumi nav saistīti ar cilvēkresursu attīstību vai publiskās infrastruktūras izveidi. Atbilstoši HP vadlīnijām [1] šiem projektiem HP VINPI rādītāji nav jāparedz. Attiecīgi lūdzam precizēt apakšpunkta redakciju, norādot, ka rādītājs ir jāpiemēro, ja tas ir attiecināms. 

[1]Vadlīnijas horizontālā principa “Vienlīdzība, iekļaušana, nediskriminācija un pamattiesību ievērošana” īstenošanai un uzraudzībai (2021-2027) (pieejamas šeit:https://www.lm.gov.lv/lv/vadlinijas-horizontala-principa-vienlidziba-ieklausana-nediskriminacija-un-pamattiesibu-ieverosana-istenosanai-un-uzraudzibai-2021-2027)
 
Piedāvātā redakcija
41.2. nodrošina horizontālā principa "Vienlīdzība, iekļaušana, nediskriminācija un pamattiesību ievērošana" īstenošanu un uzkrāj datus par šādiem rādītājiem (ja attiecināms).
	Inese Vilcāne (LM)

	2.
	Anotācija (ex-ante)
1.3. Pašreizējā situācija, problēmas un risinājumi
	Iebildums
Lūdzam visā anotācijas tekstā vārdu “pieejamība” aizstāt ar vārdu “piekļūstamība”.
Vēršam uzmanību, ka, atbilstoši Latvijas Zinātņu akadēmijas Terminoloģijas komisijas lēmumam, ārējos un iekšējos normatīvajos aktos tiek lietots termins “piekļūstamība” (no angļu val. “accessibility”). Šāds termins lietots arī Preču un pakalpojumu piekļūstamības likumā, apzīmējot piekļūstamības prasības videi, informācijai, precēm  un pakalpojumiem, lai tie būtu ērti lietojami ikvienam, tai skaitā cilvēkiem ar dažāda veida funkcionēšanas ierobežojumiem
 
Piedāvātā redakcija
-
	Poļina Rožkova (LM)

	3.
	Noteikumu projekts
41.2.2. veikto vides un informācijas piekļūstamības pašnovērtējumu skaits atbilstoši Labklājības ministrijas izstrādātajai metodikai. Finansējuma saņēmējam, iesniedzot noslēguma maksājuma pieprasījumu, ir pienākums sniegt minēto informāciju par visu projekta periodu.
	Priekšlikums
Atbilstoši HP vadlīnijām [1] un 29.08.2024. apakškomitejas sēdē saskaņotajai projektu iesniegumu vērtēšanas metodikai (turpmāk - metodika), aicinām MK noteikumos paredzēt tikai vienu HP rādītāju, lai mazinātu administratīvo slogu finansējuma saņēmējiem. Atbilstoši metodikai 41.2.2. punktā minētais rādītājs būtu paredzams kā papildus izvēle finansējuma saņēmējiem un būtu svītrojams no MK noteikumiem.  



[1] Vadlīnijas horizontālā principa “Vienlīdzība, iekļaušana, nediskriminācija un pamattiesību ievērošana” īstenošanai un uzraudzībai (2021-2027) (pieejamas šeit:https://www.lm.gov.lv/lv/vadlinijas-horizontala-principa-vienlidziba-ieklausana-nediskriminacija-un-pamattiesibu-ieverosana-istenosanai-un-uzraudzibai-2021-2027)
 
Piedāvātā redakcija
-
	Inese Vilcāne (LM)

	4.
	Anotācija (ex-ante)
8.2. Cita informācija
	Priekšlikums
Lūdzam precizēt informāciju attiecībā uz HP VINPI rādītājiem atbilstoši LM priekšlikumam pie MK noteikumu projekta 41.2.2. apakšpunkta, ja tas tiks ņemts vērā.  

Lūdzam papildināt sadaļu ar informāciju, ka pasākuma ietvaros ir paredzēti projekti, kuriem ir netieša ietekme uz HP VINPI (būvniecības projekti), kā arī projekti, kuriem nav ietekmes uz HP VINPI (projekti, kuros ir plānota tikai tehnoloģiju iegāde, piegāde un montāža).  Attiecīgi projektiem, kuriem nav ietekmes uz HP VINPI , HP rādītāji nav jāparedz. 
 
Piedāvātā redakcija
-
	Inese Vilcāne (LM)



